smcproject/ml-wiki-sentences huggingface dataset:
2018 ലെ കേരള സാഹിത്യഅക്കാദമിയുടെ കവിതക്കുള്ള കനകശ്രീ അവാർഡ് ഒരിടത്ത് ഒരു പ്ലാവിൽ ഒരു മാങ്ങയുണ്ടായി എന്ന കാവ്യ സമാഹാരത്തിനു ലഭിച്ചു.
1987 ൽ മണിയൂരിൽ ജനനം.
മേപ്പയ്യൂർ ജി.വി.എച്ച്.എസ്.എസ്, മലബാർ ക്രിസ്ത്യൻ കോളേജ് എന്നിവിടങ്ങളിലായി വിദ്യാഭ്യാസം.
മഞ്ചേശ്വരം ഗോവിന്ദ പൈ ഗവ.
കോളേജിൽ അധ്യാപകനാണ്.
കൃതികൾ റേഷൻ കാർഡ് (കവിതകൾ) ആനയുടെ വളർത്തുമൃഗമാണ് പാപ്പാൻ (കവിതകൾ) ഒരിടത്ത് ഒരു പ്ലാവിൽ ഒരു മാങ്ങയുണ്ടായി (കവിതകൾ) എന്റെ നാമത്തിൽ ദൈവം (കവിതകൾ) യേശുവും ക്രിസ്തുവും ഇരട്ടകളായിരുന്നു (കവിതകൾ) പരസ്പരം പ്രണയിക്കുന്ന ആണുങ്ങൾ (കവിതകൾ) സാധാരണം (നോവൽ) ശ്ലീലം (നോവൽ) പത്ത് തലയുള്ള പെൺകുട്ടി (നോവൽ സീരീസ്) ഒരു കുന്നും മൂന്നു കുട്ടികളും (ബാലസാഹിത്യം) ബൂതം (ബാലസാഹിത്യം) ഫക്ക്  (കഥകൾ) പുരസ്കാരം
മദ്രാസ് കേരള സമാജം കവിതാ അവാർഡ് 2008 ലെ ശാന്തകുമാരൻ തമ്പി അവാർഡ്, ബാങ്ക് വർക്കേഴ്സ് ഫോറം കവിതാ അവാർഡ്[2004], പൂന്താനം കവിതാസമ്മാനം[2004], മുറവശേരി പുരസ്കാരം[2008], നിർദ്ധരി പുരസ്കാരം[2009], 2018 ലെ കേരള സാഹിത്യഅക്കാദമിയുടെ കവിതക്കുള്ള കനകശ്രീ അവാർഡ് അവലംബം ↑ http://keralasahityaakademi.org/pdf/Award_2018.pdf ↑
വിമുക്ത ഇംഗ്ലീഷ് വിലാസം https://ml.wikipedia.org/wiki/Vimuktha
തെലുഗു ചെറുകഥാകൃത്ത് വോൾഗ രചിച്ച   കഥാ സമാഹാരമാണ് വിമുക്ത(ചെറുകഥ) .
വിമെൻസ് ഹെൽത്ത് (മാസിക)
ഹെർസ്റ്റ് പ്രസിദ്ധീകരിക്കുന്ന വിമൻസ് ഹെൽത്ത് (മാസിക) ആരോഗ്യം , ലൈംഗികത , പോഷകാഹാരം , ശാരീരികക്ഷമത എന്നിവയെ കേന്ദ്രീകരിച്ചുള്ള ഒരു ജീവിതശൈലി മാസികയാണ്.
ഇംഗ്ലീഷ്: Women's Health ( WH ), ഇത് യുണൈറ്റഡ് സ്റ്റേറ്റ്സിൽ വർഷത്തിൽ പത്ത് തവണ പ്രസിദ്ധീകരിക്കുന്നു, ഇതിന് 1.5 ദശലക്ഷം വായനക്കാരുണ്ട്.
മാസികയ്ക്ക് 13 അന്താരാഷ്ട്ര പതിപ്പുകളുണ്ട്, 25-ലധികം രാജ്യങ്ങളിൽ പ്രചരിക്കപ്പെടുന്നു, കൂടാതെ ആഗോളതലത്തിൽ എട്ട് ദശലക്ഷത്തിലധികം വായനക്കാരിൽ എത്തിച്ചേർന്നിട്ടൂണ്ട് ഹേർസ്റ്റ് ഏറ്റെടുക്കുന്നതിന് മുമ്പ് , പെൻസിൽവാനിയയിലെ എമ്മൗസിൽ റോഡേൽ ഇങ്കോർപ്പറേറ്റഡ് ആണ് ഇത് സ്ഥാപിച്ചത്.
ഫിറ്റ്‌നസ്, സെക്‌സും പ്രണയവും, ഭക്ഷണം, ശരീരഭാരം കുറയ്ക്കൽ, ആരോഗ്യം, സൗന്ദര്യം, സ്‌റ്റൈൽ എന്നിങ്ങനെ ഒന്നിലധികം വിഭാഗങ്ങൾ മാഗസിൻ അവതരിപ്പിക്കുന്നു.
എലിഷ കത്ത്‌ബെർട്ട് , ആഷ്‌ലി ഗ്രീൻ , അന്ന കോർണിക്കോവ , മിഷേൽ മൊനാഗൻ , സോ സാൽഡാന , എലിസബത്ത് ബാങ്ക്സ് എന്നിവർ മുൻകാല വിമൻസ് ഹെൽത്ത് കവർ മോഡലുകളിൽ ഉൾപ്പെടുന്നു.
മെൻസ് ഹെൽത്ത് മാസികയുടെ സഹോദര പ്രസിദ്ധീകരണമായി 2005-ൽ റോഡേൽ ആണ് വിമൻസ് ഹെൽത്ത് സൃഷ്ടിച്ചത്.
റോഡേലിന്റെ പുതിയ ഉത്പന്നാ വികസന വകുപ്പിന്റെ തലവനായിരുന്ന മുൻ മെൻസ് ഹെൽത്ത് എഡിറ്ററായ ബിൽ സ്റ്റമ്പ് ആണ് ഇതിന്റെ തുടക്കത്തിനു നേതൃത്വം നൽകിയത്.
മാസികയുടെ സ്ഥാപക എഡിറ്റർ-ഇൻ-ചീഫ് ക്രിസ്റ്റീന ജോൺസൺ ആയിരുന്നു, (മുമ്പ് ടീൻ പീപ്പിൾ ന്റെ യഥാർത്ഥ എക്സിക്യൂട്ടീവ് എഡിറ്റർ ).
2008-ൽ, മെൻസ് ഹെൽത്ത് മാസികയുടെ എഡിറ്റർ-ഇൻ-ചീഫ് ഡേവിഡ് സിങ്സെങ്കോ , വിമൻസ് ഹെൽത്തിന്റെ എഡിറ്റോറിയൽ ഡയറക്ടറായി തിരഞ്ഞെടുക്കപ്പെട്ടു.
2009 മാർച്ചിൽ, പുരുഷന്മാരുടെ ആരോഗ്യത്തിന്റെ SVP/പ്രസാധകനായ ജാക്ക് എസ്സിഗ്, സ്ത്രീകളുടെ ആരോഗ്യത്തിന്റെ SVP/പ്രസാധകനായി തിരഞ്ഞെടുക്കപ്പെട്ടു.
റഫറൻസുകൾ ↑ ↑ 1 2 ↑ ↑ ↑ ↑ {{ cite news }} : Empty citation ( help ) ↑ ↑
വിമാനങ്ങളിലൂടെ പ്രയോഗിക്കുന്ന ആയുധങ്ങൾ ഇംഗ്ലീഷ് വിലാസം https://ml.wikipedia.org/wiki/Aircraft_ordnance ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2019 ജനുവരി മുതൽ തുടരുന്നു.
Aircraft weapons എന്നാൽ ആകാശ മാർഗ്ഗം ഉപോയോഗിക്കുന്ന ആയുധങ്ങളാണ്.
ഇതിൽ വിമാനങ്ങളും ഡ്രോണുകളും അടങ്ങിയിരിക്കുന്നു.
ദൂരെയുള്ള ലക്ഷ്യങ്ങളെ ഫലപ്രദമായി ആക്രമിക്കാൻ ഇതുകൊണ്ട് വളരെ എളുപ്പാണ്.
വിമാനത്താവളം ഇംഗ്ലീഷ് വിലാസം https://ml.wikipedia.org/wiki/Airport വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
വിമാനത്താവള മാതൃക ദുബായ് അന്താരാഷ്ട്ര വിമാനത്താവളത്തിൻറെ മൂന്നാം ടെർമിനലിന്റെ ഒരു കാഴ്ച
വിമാനങ്ങൾക്ക് ഇറങ്ങാനോ ടേക്ക് ഓഫ് ചെയ്യാനോ കഴിയുന്ന സ്ഥലമാണ് വിമാനത്താവളം.
പല വിമാനത്താവളങ്ങളിലും വിമാനങ്ങളും യാത്രക്കാരും കൈവശം വയ്ക്കാൻ ഉപയോഗിക്കുന്ന കെട്ടിടങ്ങളുണ്ട്.
വിമാനങ്ങളോ ലഗേജുകളോ കാത്തിരിക്കുന്ന യാത്രക്കാരെ നിലനിർത്തുന്ന ഒരു കെട്ടിടത്തെ ടെർമിനൽ അഥവാ മുനമ്പ് എന്ന് വിളിക്കുന്നു.
വിമാനങ്ങളും ടെർമിനലും തമ്മിലുള്ള വിഭാഗങ്ങളെ "ഗേറ്റുകൾ" അഥവാ വിമാനകവാടങ്ങൾ എന്ന് വിളിക്കുന്നു.
വിമാനങ്ങൾ ഉപയോഗിക്കാത്തപ്പോൾ അവയെ പിടിക്കാൻ ഹാംഗറുകൾ എന്ന് വിളിക്കുന്ന കെട്ടിടങ്ങളും വിമാനത്താവളങ്ങളിൽ ഉണ്ട്.
ചില വിമാനത്താവളങ്ങളിൽ വിമാനത്താവളം നിയന്ത്രിക്കാൻ കെട്ടിടങ്ങളുണ്ട്, ഒരു കൺട്രോൾ ടവർ പോലെ, വിമാനങ്ങൾ എവിടെ പോകണമെന്ന് പറയുന്നു.
മറ്റ് രാജ്യങ്ങളിലേക്ക് പോകാനും പുറപ്പെടാനും വിമാനങ്ങൾക്ക് ഉപയോഗിക്കാൻ കഴിയുന്ന ഒരു വലിയ വിമാനത്താവളമാണ് അന്താരാഷ്ട്ര വിമാനത്താവളം.
ഒരു ആഭ്യന്തര വിമാനത്താവളം എന്നത് സാധാരണയായി ചെറുതും ഒരേ രാജ്യത്തെ സ്ഥലങ്ങളിൽ നിന്ന് വരുന്ന വിമാനങ്ങൾ മാത്രമുള്ളതുമായ ഒരു വിമാനത്താവളമാണ്.
മിക്ക അന്താരാഷ്ട്ര വിമാനത്താവളങ്ങളിലും വിമാന യാത്രക്കാർക്ക് ഉപയോഗിക്കാൻ ഷോപ്പുകളും റെസ്റ്റോറന്റുകളും ഉണ്ട്.
സൈന്യം ഉപയോഗിക്കുന്ന ഒരു വിമാനത്താവളത്തെ പലപ്പോഴും വ്യോമസേനാ താവളം അല്ലെങ്കിൽ എയർബേസ് എന്ന് വിളിക്കുന്നു.
യാത്രക്കാർ വിമാനത്താവളത്തിൽ പ്രവേശിക്കുമ്പോൾ ഒരു മെറ്റൽ ഡിറ്റക്ടറിലൂടെ നടക്കണം (ലോഹത്തിലൂടെ കടന്നുപോകുന്നുണ്ടോ എന്ന് പറയാൻ കഴിയുന്ന ഒരു യന്ത്രം).
ഇത് ശബ്ദമുണ്ടാക്കുകയാണെങ്കിൽ, ഉദ്യോഗസ്ഥർ ആ വ്യക്തിയെ ലോഹമായ എല്ലാ വസ്തുക്കളും എടുക്കാൻ പ്രേരിപ്പിക്കും.
ലഗേജുകൾ പരിശോധിക്കാൻ കഴിയുന്ന എക്സ്-റേ മെഷീനുകളും ഇവയിലുണ്ട്.
ആയുധങ്ങൾ പോലുള്ള വസ്തുക്കൾ അല്ലെങ്കിൽ ആളുകളെ കൊല്ലാൻ ഉപയോഗിക്കാവുന്ന എന്തെങ്കിലും ഉദ്യോഗസ്ഥർ കണ്ടെത്തിയാൽ, ആ ഇനം (അത് കൈവശമുള്ള വ്യക്തി) എടുത്തുകൊണ്ടുപോയി അറസ്റ്റ് ചെയ്യപ്പെടാം.
ഇതുകൂടാതെ, 100 മില്ലിയിൽ കൂടുതൽ ദ്രാവകമുള്ള കുപ്പികളോ പാത്രങ്ങളോ വിമാനത്തിലേക്ക് കൊണ്ടുവരാൻ യാത്രക്കാരെ അനുവദിക്കുന്നില്ല, കാരണം അവ ബോംബുകളായി മാറാം.
അതിനാൽ, സുരക്ഷിതമായ സ്ഥലത്ത് പ്രവേശിക്കുന്നതിന് മുമ്പ് എല്ലാ വാട്ടർ ബോട്ടിലുകളും ശൂന്യമാക്കണം.
വിമാനചിറകുകൾ ഈ ലേഖനം വിമാനം എന്ന താളുമായി ലയിപ്പിക്കാൻ ശുപാർശ ചെയ്തിരിക്കുന്നു.
ഒരു വിമാനത്തിന് വായുവിൽ നിൽക്കാൻ ആവശ്യമായ ഉയർത്തൽ ബലം നല്ക്കുനത് വിമാനചിറകുകൾ ആണ്.
വർഗീകരണം ചിറകുകളുടെ എണ്ണം അനുസരിച്ച്
ഒരു ചിറകു മാത്രം ഉള്ളതിനെ മോണോ പ്ലെയിൻ എന്നും രണ്ടു ചിറകു ഉള്ളതിനെ ബൈപ്ലെയിൻ എന്നും പറയുന്നു.
ബൈപ്ലെയിനിൽ രണ്ടു ചിറകുകൾ ഒന്നിന് മുകളിൽ ഒന്നായി വച്ചിരിക്കുന്നു .
ചിറകുകളുടെ സ്ഥാനം  അനുസരിച്ച്
വിമാനത്തിന്റെ ശരീത്തിന്റെ മുകളിൽ ചിറകു വെച്ചാൽ അതിനെ ഹൈ വിംഗ് എന്ന് പറയും.
ഈ വിന്യാസം കൂടുതൽ സ്റ്റേബിൽ ആണ്.
ശരീത്തിന്റെ മധ്യത്തിൽ ചിറകു വെച്ചാൽ അതിനെ മിഡ് വിംഗ് എന്ന് പറയും.
താഴെ ആണ് ചിറകിന്റെ സ്ഥാനം എങ്കിൽ അതിനെ ലോ വിംഗ് എന്ന് പറയും.
ലോ വിംഗ് മിഡ് വിംഗ് ഹൈ വിംഗ് ചിറകുകളുടെ സ്ഥാനം  അനുസരിച്ച്
ചിറകിന്റെ നീളത്തെ അതിന്റെ വീതി കൊണ്ട് ഹരിച്ചാൽ ചിറകിന്റെ ആസ്പെക്റ്റ് രഷിയോ (aspect ratio) ലഭിക്കും.
പെട്ടെന്നു തിരിയാനും മറിയാനും കഴിയേണ്ട യുദ്ധ വിമാനങ്ങൾ ചെറിയ ആസ്പെക്റ്റ് രഷിയോ ഉള്ള ചിറകുകൾ ഉള്ളവ ആയിരിക്കും.
വലിയ ആസ്പെക്റ്റ് രഷിയോ വിമാനത്തിന്റെ ഡ്രാഗ് കുറയ്ക്കും.
അതിനാൽ യാത്ര വിമാനങ്ങൾ അങ്ങനത്തെ ചിറകുകൾ ഉപയോഗിച്ച ഇന്ധന ഉപഭോഗം കുറയ്ക്കുന്നു.
ചെറിയ ആസ്പെക്റ്റ് രഷിയോ ഉള്ള ചിറകുകൾ വലിയ ആസ്പെക്റ്റ് രഷിയോ ഉള്ള ചിറകുകൾ കുറിപ്പുകൾ
വിമെൻ ഇൻ ദ ഗാർഡൻ ഇംഗ്ലീഷ് വിലാസം https://ml.wikipedia.org/wiki/Women_in_the_Garden
1866-ൽ ഫ്രഞ്ച് ചിത്രകാരനായിരുന്ന ക്ലോദ് മോനെ 26 വയസ്സുള്ളപ്പോൾ വരച്ച ഒരു എണ്ണച്ചായാചിത്രമാണ് വിമെൻ ഇൻ ദ ഗാർഡൻ .
ഈ ചിത്രം En plein air ൽ ചിത്രീകരിച്ച ഒരു വലിയ ക്യാൻവാസ്‌ ചിത്രമാണിത്.
ക്യാൻവാസിൽ മുകളിലെ പകുതി താഴ്ത്തി കുഴിച്ച് വരയ്ക്കാൻ  മോണറ്റ് പെയിന്റിംഗുകൾക്ക് കാൻവാസിന്റെ വലിപ്പം അനിവാര്യമായിരുന്നു.
അതിനാൽ മുഴുവൻ ചിത്രീകരണവും ഒറ്റ കാഴ്ചപ്പാടിൽ തന്നെ നിലനിർത്താൻ കഴിഞ്ഞിരുന്നു.
ഈ ചിത്രീകരണത്തിനുവേണ്ടി അദ്ദേഹം വാടകയ്ക്കെടുത്തിരുന്ന ഒരു വസ്തുവിലെ തോട്ടം ആണ് ഉപയോഗിച്ചത്.
ചിത്രത്തിലെ രൂപങ്ങൾക്കുവേണ്ടി പോസ് ചെയ്തത് അദ്ദേഹത്തിന്റെ കൂട്ടുകാരിയായിരുന്ന കാമില്ലെ ആയിരുന്നു.
ചിത്രത്തിൽ ഫാഷനബിൾ വസ്ത്രം ചിത്രീകരിക്കാൻ മാഗസിൻ ചിത്രീകരണങ്ങൾ ഉപയോഗിച്ചു.
ഈ സമയത്ത് തന്റെ കരിയറിലെ തുടക്കത്തിലായിരുന്ന മോണറ്റ് യഥാക്രമ രചനയും വിഷയവും സൂക്ഷ്‌മനിരീക്ഷണം നടത്തി.
അദ്ദേഹത്തിന്റെ മുൻകാലചിത്രങ്ങൾ പാരീസിലെ സലോണുകളിൽ വിജയകരമായി പ്രദർശിപ്പിച്ചൂവെങ്കിലും 1867-ൽ വിമെൻ ഇൻ ദ ഗാർഡൻ' ഗ്രൗണ്ട് വിഷയത്തിലെയും ആഖ്യാനത്തിലെയും ബലഹീനതയുടെ അടിസ്ഥാനത്തിൽ നിഷേധിച്ചു.
മോനെറ്റിന്റെ ഭീമൻ ബ്രഷ് സ്ട്രോക്കുകൾ സാലൂണിനെ അസ്വസ്ഥമാക്കി.
ഈ ശൈലി ഇംപ്രഷനിസത്തിന്റെ മുഖമുദ്രകളിലൊന്നായി മാറി.
ഒരു ന്യായാധിപൻ ഇങ്ങനെ പറഞ്ഞു: "വളരെയധികം ചെറുപ്പക്കാർ ഈ മ്ലേച്ഛമായ ദിശയിൽ തുടരുകയല്ലാതെ മറ്റൊന്നും ചിന്തിക്കുന്നില്ല. അവരെ സംരക്ഷിക്കാനും കലയെ സംരക്ഷിക്കാനുമുള്ള സമയമാണിത്!"
പണമില്ലായിരുന്ന അക്കാലത്ത് മൊണറ്റിനെ സഹായിക്കാൻ സഹകലാകാരനായ ഫ്രെഡെറിക് ബാസിലി ആണ് ഈ ചിത്രം വാങ്ങിയത്.
അവലംബം ബാഹ്യ ലിങ്കുകൾ Impressionism: a centenary exhibition , an exhibition catalog from The Metropolitan Museum of Art (fully available online as PDF), which contains material on this painting (p. 135-139)
ലിച്ചാവി (രാജവംശം) Licchavis of Nepal Licchavis of Nepal Part of a series on the Nepal പ്രദേശത്തിന്റെ ചരിത്രം Kirata Kingdom 800 B.S. Licchavi 1150 B.S. Malla 1750 B.S. Shah dynasty 2063 B.S. , 2008 CE Rana dynasty 2007 B.S. , 1951 CE 1990 democracy movement Nepalese Civil War 2006 democracy movement Federal Democratic Republic of Nepal Timeline ക സ തി
നേപ്പാളിലെ ഒരു പുരാതന രാജവംശമാണ് ലിച്ചാവി രാജവംശം (ലിചച്ചാവി, ലിചവി എന്നെല്ലാം അറിയപ്പെടുന്നു).
കാഠ്മണ്ഡു താഴ്‍വരയിൽ 400 സിഇ മുതൽ 750 സിഇ വരെയാണ് ഈ രാജവംശം നിലനിന്നിരുന്നത്.
ലിച്ചാവി ഗോത്രം ഇന്നത്തെ വടക്കൻ ബീഹാറിൽ സ്ഥിതിചെയ്തിരുന്ന വൈശാലി എന്ന പൗരാണിക നഗരത്തിലാണ് രൂപംകൊണ്ടത് എന്ന് വിശ്വസിക്കുന്നു.
പിന്നീട് ഇവർ നേപ്പാൾ താഴ്‍വരയിലേക്ക് നീങ്ങുകയും കാഠ്മണ്ഡു കീഴടക്കുകയും അവിടെ ഒരു സാമ്രാജ്യം സ്ഥാപിക്കുകയും ചെയ്തു.
ലിച്ചാവി ലിഖിതങ്ങളിലെയെല്ലാം ഭാഷ സംസ്കൃതമാണ് .
ഔദ്യോഗിക ഗുപ്ത അക്ഷരങ്ങളുമായി വളരെ സാമ്യമുള്ള അക്ഷരങ്ങളാണ് ഇവയിലുള്ളത്.
ക്ലാസിക്കൽ കാലഘട്ടത്തിൽ നിലനിന്നിരുന്ന മറ്റ് തെക്കൻ രാജവംശങ്ങൾക്കെല്ലാം കാര്യമായ സാംസ്കാരിക സ്വാധീനം ഉണ്ടായിട്ടുണ്ടെന്ന് ഇത് തെളിയിക്കുന്നു.
ഇത് മിഥില പ്രവിശ്യ (ഭൂരിഭാഗവും ഇന്ത്യയിലും ചെറിയ പ്രദേശം നേപ്പാളിലുമാണ്) വഴിയാണ് സംഭവിച്ചിട്ടുള്ളത്.
ഗൗതമവജ്ര വജ്രാചാര്യൻ രൂപപ്പെടുത്തിയ ലിച്ചാവി ലിഖിതങ്ങളിൽ ഉപയോഗിച്ചിട്ടുള്ള ഗുപ്ത അക്ഷരങ്ങളുടെ പരിണാമത്തിന്റെ പട്ടിക ഓൺലൈനിൽ ലഭ്യമാണ്.
ലിച്ചാവി ഗോത്രത്തിലെ ഒരു ശാഖ അതിന്റെ ബീഹാറിലെ രാഷ്ട്രീയത്തിലെ ഭാഗ്യം നഷ്ടപ്പെട്ട് കാഠ്മണ്ഡുവിലെത്തിയത് എന്ന് വിശ്വസിക്കപ്പെടുന്നു .
ഇവർ കാഠ്മണ്ഡുവിലെ  അവസാന കിരാത രാജാവായ ഗസ്തി എന്ന രാജാവിനെ ആക്രമിച്ച് കീഴടക്കി.
ലിച്ചാവിയെപ്പറ്റി ഒന്നിലധികം സ്ഥലത്ത് ബുദ്ധിസ്റ്റ് പാലി കാനോനിൽ പരാമർശിച്ചിട്ടുണ്ട്.
ഏറ്റവും പ്രധാനമായി ലിച്ചാവി സുട്ട , വളരെ പ്രചാരത്തിലുള്ള രത്ന സുട്ട , പെടവട്തുവിലെ നാലാമദ്ധ്യായം  തുടങ്ങിയവയിലെല്ലാം ലിച്ചാവി പരാമർശമുണ്ട്.
മഹായാന വിമലാകൃതി സൂത്രത്തിലും വൈശാലി നഗരത്തെപ്പറ്റി പരാമർശമുണ്ട്.
വൈശാലി എന്ന പുരാതന നഗരത്തിൽ ബോധിസത്വ വിമലാകൃതി ഒരു സാധാരണക്കാരനായി താമസിച്ചിരുന്നു.
464 ൽ രചിച്ചതെന്നു കരുതപ്പെടുന്ന മാനദേവ ലിഖിതമാണ് ലിച്ചാവി സാമ്രാജ്യത്തെപ്പറ്റി ഇന്ന് ലഭ്യമായ ഏറ്റവും പഴയ രേഖ.
ഇതിൽ മൂന്ന് മുൻ രാജാക്കന്മാരെപ്പറ്റി പരാമർശിക്കുന്നു.
കൂടാതെ ലിച്ചാവി സാമ്രാജ്യം നാലാം നൂറ്റാണ്ടിൽ ആരംഭിച്ചു എന്നും രേഖപ്പെടുത്തപ്പെട്ടിരിക്കുന്നു.
Government Copper coin of Jishnu Gupta (c. 622-633) of the Nepalese Licchhavi Dynasty.
Obverse.
The inscription above the winged horse is Sri Jishnu Guptasya Copper coin of Jishnu Gupta (c. 622-633) of the Nepalese Licchhavi Dynasty.
മഹാരാജാവാണ് ലിച്ചാവി ഭരിച്ചിരുന്നത്.
അദ്ദേഹത്തിന് ഒരു പ്രധാനമന്ത്രിയുണ്ടായിരുന്നു.
പ്രധാനമന്ത്രിക്കായിരുന്നു മറ്റുമന്ത്രിമാരുടെയും മുഴുവൻ സേനയുടെയും നിയന്ത്രണം.
ചെറിയ നാട്ടുസേനകളെയും ഭൂമിയുടെ ഉടമസ്ഥതയെയും സ്വാധീനിക്കുകയും നിയന്ത്രിക്കുയും ചെയ്യുന്ന കൂട്ടമായിരുന്നു സമന്ത എന്നറിയപ്പെടുന്ന ആഢ്യന്മാർ.
605 നും 641 നും ഇടയിൽ ഒരു കാലഘട്ടത്തിൽ പ്രധാനമന്ത്രിയായിരുന്ന അംശുവർമ്മ സ്വയം രാജാവായി പ്രഖ്യാപിച്ചു.
ജനങ്ങൾ സർക്കാരിനെ പിൻതുണക്കാനായി നികുതിയും നിർബന്ധിത ജോലിയും നൽകിയിരുന്നു.
ഗ്രാമങ്ങളുടെ ഭരണം ഗ്രാമത്തലവന്മാരോ ഗ്രാമത്തിലെ പ്രമുഖ കുടുംബങ്ങളോ ആഢ്യന്മാരോ നടത്തിയിരുന്നു.
അരിയുടെയും മറ്റ് ധാന്യങ്ങളുടെയും ഉത്പാദനത്തിലധിഷ്ഠിതമായ കൃഷിയായിരുന്നു ലിച്ചാവിയിലെ സമ്പദ്ഘടന.
ഭരണനിർവ്വഹണത്തിനായി ഗ്രാമങ്ങൾ കൂട്ടിച്ചേർത്ത് ഡ്രാങ്ക നിർമ്മിച്ചിരുന്നു.
രാജകുടുംബങ്ങളും, ആഢ്യന്മാരും, ക്ഷേത്രങ്ങളും, ബ്രാഹ്മണ സമൂഹവുമായിരുന്നു ഭൂമിയുടെ ഉടമകൾ.
വ്യാപാരം വളരെ പ്രധാനപ്പെട്ടതായിരുന്നു.
വിവിധ ഗ്രാമങ്ങൾ വ്യാപാരപാതകളിലായിരുന്നു ഉണ്ടായിരുന്നത്.
ടിബറ്റും ഇന്ത്യയുമായിരുന്നു പ്രധാന വ്യാപാര ബന്ധങ്ങൾ.
ഭൂപ്രകൃതി ഭൂസ്വത്ത്‌
ലിച്ചാവി ഭരണകാലത്ത് താഴ്‍വര മുഴുവനും ഗ്രാമങ്ങൾകൊണ്ട് നിറഞ്ഞിരുന്നു.
കിഴക്ക് ബാനെപ വരെയും പടിഞ്ഞാറ് ടിസ്റ്റിങ്ങ് വരെയും വടക്ക് പടി‍ഞ്ഞാറ് (ഇന്നത്തെ ഗോർഖ) വരെയും ഗ്രാമങ്ങൾ കൂടുതലായി ഉണ്ടായിരുന്നു.
ലിച്ചാവി സാമ്രാജ്യത്തിൽ ഭരണം നടത്തിയ രാജാക്കന്മാരുടെ പട്ടിക ചുവടെ നൽകിയിരിക്കുന്നു.
ടാമോടും അല്സോപുമാണ് ഇത് തയ്യാറാക്കിയത്.
രാജാക്കന്മാരുടെ ഭരണ കാലഘട്ടം ഏകദേശമായാണ് നൽകിയിരിക്കുന്നത്.
ചില രാജാക്കന്മാരെപ്പറ്റി വളരെ കുറച്ച് വിവരങ്ങൾ മാത്രമേ ലഭ്യമായിരുന്നുള്ളു.
ചില പേരുകൾ രാജാക്കന്മാരുടേതല്ല.
185 ജയവർമ്മ (ജയദേവ I) വസുരാജ (വസുദത്താ വർമ എന്നറിയപ്പെട്ടിരുന്നു, കാലഘട്ടം വ്യക്തമല്ല) c. 400 വൃസദേവ (വിശവദേവ എന്നറിയപ്പെട്ടിരുന്നു) c. 425 ശങ്കരാദേവ 1 c. 450 ധർമദേവ 464-505 മാനദേവ 1 505-506 മഹിദേവ (കുറച്ച് തെളിവുകൾ മാത്രം) 506-532 വസന്തദേവ മനുദേവ (ഏകദേശ ഭരണ കാലം) 538 വാമദേവ (വർദ്ധമാനദേവ എന്നറിയപ്പെട്ടിരുന്നു) 545 രമാദേവ അമരദേവ ഗുണകമാദേവ 560-565 ഗണദേവ 567-c.
590 ഭൗമഗുപ്ത (ഭുമിഗുപ്തൻ, ഒരുപക്ഷേ ഒരു രാജാവാവില്ല) 567-573 ഗണഗദേവ 575/576 മാനദേവ രണ്ടാമൻ (കുറച്ച് തെളിവുകൾ മാത്രമേ ലഭ്യമായുള്ളൂ) 590-604 ശിവദേവ ഒന്നാമൻ 605-621 അംശുവർമ്മ 621 ഉദയദേവ 624-625 ധ്രുവദേവ 631-633 ഭീമാജുനദേവ, ജിഷ്ണുഗുപ്ത 635 വിഷ്ണുഗുപ്ത - ജിഷ്ണുഗുപ്ത 640-641 ഭീമാജുനദേവ / വിഷ്ണുഗുപ്ത 643-679 നരേന്ദ്രദേവ 694-705 ശിവദേവ രണ്ടാമൻ 713-733 ജയദേവ രണ്ടാമൻ 748-749 ശങ്കരദേവ രണ്ടാമൻ 756 മാനദേവ മൂന്നാമൻ 826 ബലിരാജ 847 ബാലദേവ 877 മാനദേവ നാലാമൻ ഇതും കാണുക നേപ്പാളിൻറെ ചരിത്രം നേപ്പാൾ മഹാജനപദങ്ങൾ വൈശാലി (പുരാതന നഗരം) അവലംബം പുറത്തേക്കുള്ള കണ്ണികൾ Tamot, Kashinath and Alsop, Ian.
"A Kushan-period Sculpture, The Licchavi Kings", Asianart.com History of Nepal, Thamel.com "Nepal: The Early Kingdom of the Licchavis, 400-750", Library of Congress Countryreports.org (September, 1991) Vajrācārya, Gautamavajra, "Recently Discovered Inscriptions of Licchavi, Nepal", Kailash - Journal of Himalayan Studies, Volume 1, Number 2, 1973.
(pp. 117-134) Archived 2008-09-27 at the Wayback Machine .
ലിച്ചി ഇംഗ്ലീഷ് വിലാസം https://ml.wikipedia.org/wiki/Litchi_chinensis
ഒരിനം നിത്യഹരിതവൃക്ഷമാണ് ലിച്ചി .
സാപിൻഡേസിയേ(Sapindaceae) കുടുംബത്തിൽ പെട്ട ലിച്ചിയുടെ ശാസ്ത്രീയ നാമം “ലിച്ചി ചിനെൻസിസ്” (Lichi chinensis) എന്നാണ്.
ചൈന ലോകത്തിനു സംഭാവന ചെയ്തിട്ടുള്ള ഫലങ്ങളിലൊന്നാണ്‌ ലിച്ചി.
ഇന്ത്യയിൽ ബീഹാറിലാണ് ഏറ്റവും കൂടുതൽ ലിച്ചി കൃഷി ചെയ്യുന്നത്.
കേരളത്തിൽ ഇവ അപൂർവ്വമായി മാത്രം ഫലം തരുന്നു.
ഒൻപത് മുതൽ പന്ത്രണ്ട് മീറ്റർ വരെ ഉയരത്തിൽ വളരുന്നതും ഇലഞെരുക്കമുള്ളതുമായ നിത്യഹരിതസസ്യമാണ്‌ ഈ വൃക്ഷം.
കടും പച്ച നിറമുള്ള ഇലകളിൽ തളിരിലകൾക്ക് ചെമ്പ് നിറമാണുള്ളത്.
ശരാശരി 30 എണ്ണം വരെ കായ്കൾ വീതമുള്ള കുലകളായി ശിഖരത്തിൻറെ അഗ്രങ്ങളിൽ കൂട്ടമായി കുലച്ചു നിൽക്കുന്നത് കാണാൻ നല്ല ഭംഗിയാണ്‌.
നീണ്ടുരുണ്ട പഴങ്ങളുടെ പുറത്തെ തൊലി പിങ്ക് കലർന്ന ചുവപ്പ് നിറത്തിൽ പരുക്കനായി കാണപ്പെടുന്നു.
അകത്ത് മുന്തിരി പോലെ കാണപ്പെടുന്ന വിത്തുമാണ്‌ ഉള്ളത്.
വിത്തിന്‌ ചുറ്റും കാണുന്ന കഴമ്പിന് നല്ല മധുരമാണ്.
ധാരാളം ജീവകങ്ങളും പോഷക പദാർഥങ്ങളും ഇതിൽ അടങ്ങിയിരിക്കുന്നു.
നല്ല നീർവാഴ്ചയും വളക്കൂറുമുള്ള മണ്ണിൽ ലിച്ചി നന്നായി വളരാറുണ്ട്.
വിത്തുതൈകൾ നടുന്നതിനായി തിരഞ്ഞെടുക്കാം.
പക്ഷേ അവയ്ക്ക് മാതൃവൃക്ഷത്തിന്റെ ഗുണങ്ങൾ കാണാറില്ല.
കൂടാതെ കായ്ഫലം നൽകുന്നതിന്‌ 5 വർഷം മുതൽ 15 വർഷം വരെ കാലതാമസം എടുക്കുകയും ചെയ്യും.
മാതൃവൃക്ഷത്തിന്റെ കൊമ്പ് വായുവിൽ പതിവച്ച് എടുക്കുന്ന തൈകൾ മാതൃവൃക്ഷത്തിന്റെ ഗുണങ്ങൾ ഉള്ളവയും 2 വർഷം മുതൽ 5 വർഷം വരെയുള്ള കാലയളവിൽ കായ്ക്കുന്നതുമാണ്‌.
മൂന്ന് മീറ്റർ നീളവും നാലര മീറ്റർ വീതിയുമുള്ള തടങ്ങളിലാണ്‌ ലിച്ചി നടുന്നത്.
തൈകൾ തമ്മിൽ 10 മീറ്റർ മുതൽ 12 മീറ്റർ വരെ അകലം ഉണ്ടായിരിക്കുകയും വേണം.
ചുവട്ടിൽ പുതയിടുന്നത് ഈർപ്പം നിലനിർത്തുന്നതിന്‌ സഹായിക്കും.
വർഷത്തിൽ രണ്ടുതവണ ജൈവവളപ്രയോഗം നടത്തുന്നത് വളർച്ചയെ ത്വരിതപ്പെടുത്തുന്നതിനും; കൊമ്പുകൾ കോതുന്നത് വലിയ കായ്കൾ പിടിക്കുന്നതിനും സഹായിക്കും.
കായ്കൾക്ക് പൂർണ്ണനിറമാകുമ്പോൾ വിളവെടുക്കാവുന്നതാണ്‌.
പക്ഷേ, ദൂരെ സ്ഥലങ്ങളിലേക്ക് അയയ്ക്കാനായി പാതി നിറമെത്തിയ കായ്കളാണ്‌ വിളവെടുക്കുന്നത്.
5വർഷം പ്രായമായ മരത്തിൽ നിന്നും (വായുവിൽ പതി വച്ചവ) 500 ലിച്ചിപ്പഴങ്ങൾ വരെ വിളവെടുക്കാവുന്നതാണ്‌.
20 വർഷം വളർച്ചയെത്തിയ മരത്തിൽ നിന്നും 4000 മുതൽ 5000 എണ്ണം വരെ കായ്കൾ ലഭിക്കാറുണ്ട്.
വിളവെടുത്തതിനുശേഷം 3 ദിവസം മുതൽ 5 ദിവസം വരെ മാത്രമേ സ്വതസ്സിദ്ധമായ നിറം നിലനിർത്താൽ കഴിയുകയുള്ളൂ.
ഇലകൾ, കടലാസു കഷണങ്ങൾ, പഞ്ഞി എന്നിവ നിറച്ച പോളിത്തീൻ കൂടുകളിൽ ലിച്ചിപ്പഴം രണ്ടാഴ്ചവരെ നിറം മങ്ങാതിരിക്കും.
എന്നാൽ നനവ് ഏൽക്കാത്തതും ശീതീകരിച്ചതുമായ സംഭരണികളിൽ 2 വർഷം വരെ സൂക്ഷിക്കാവുന്നതുമാണ്‌.
കയറ്റുമതിക്കായി സൂര്യപ്രകാശത്തിൽ ഉണക്കിയും ലിച്ചിപ്പഴം സൂക്ഷിക്കാം.
ഇങ്ങനെ ഉണങ്ങിയ ലിച്ചിപ്പഴം ടിന്നുകളിൽ അടച്ച് മണം, രുചി എന്നിവയിൽ മാറ്റമില്ലാതെ സാധാരണ ഊഷ്മാവിൽ ഒരു വർഷം വരെയും സൂക്ഷിക്കാവുന്നതാണ്‌.
ചിത്രശാല‍ ലിച്ചിയുടെ ചിത്രങ്ങൾ ലിച്ചി പഴങ്ങളും കുരുവും മാംസളഭാഗവും ലിച്ചി പഴം വേരോടുകൂടിയ വിത്ത് ലിച്ചി മരം ലിച്ചി കൊണ്ടുണ്ടാക്കിയ പാനീയം കായ്കളോടു കൂടിയ മരം അവലംബം ↑ ബി.ഗോപിനാഥൻ രചിച്ച “വീട്ടുവളപ്പിലെ അലങ്കാര ഫലവൃക്ഷങ്ങൾ“ സുരേഷ് മുതുകുളം.
കർഷകശ്രീ മാസിക, ജനുവരി 2008.
താൾ 41 പുറത്തേക്കുള്ള കണ്ണികൾ കൂടുതൽ വിവരവും കാണുന്ന ഇടങ്ങളും വിക്കിസ്പീഷിസിൽ Litchi chinensis എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Litchi chinensis എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ലിച്ച്ഫീൽഡ്, കണക്റ്റിക്കട്ട് ഇംഗ്ലീഷ് വിലാസം https://ml.wikipedia.org/wiki/Litchfield,_Connecticut
ലിച്ച്ഫീൽഡ് , അമേരിക്കൻ ഐക്യനാടുകളിലെ കണക്റ്റിക്കട്ട് സംസ്ഥാനത്ത് ലിച്ച്ഫീൽഡ് കൗണ്ടിയിലെ നഗരവും മുൻ കൗണ്ടി ആസ്ഥാനവുമാണ്.
2010 ലെ സെൻസസ് പ്രകാരമുള്ള ഈ നഗരത്തിലെ ജനസംഖ്യ 8,466 ആയിരുന്നു.
ബാന്റം, ലിച്ച്‌ഫീൽഡ് എന്നീ ബറോകൾ ഈ നഗരത്തിനകത്താണ് സ്ഥിതി ചെയ്യുന്നത്.
ലിച്ച്‌ഫീൽഡ് ജനസംഖ്യയുടെ ഉയർന്ന ശതമാനമാനം അധിവസിക്കുന്ന ഈസ്റ്റ് ലിച്ച്ഫീൽഡ്, മിൽട്ടൺ, നോർത്ത്ഫീൽഡ് എന്നീ മൂന്ന് സംയോജിപ്പിക്കപ്പെടാത്ത മൂന്ന് ഗ്രാമങ്ങൾ ലിച്ച്ഫീൽഡിന്റെ തെക്കുകിഴക്കേ മൂലയിലായി സ്ഥിതിചെയ്യുന്നു.
1719-ൽ ഒരു നഗരമായി സംയോജിപ്പിക്കപ്പെട്ട ഇതിന് ഇംഗ്ലണ്ടിലെ ലിച്ച്ഫീൽഡ് നഗരത്തിൽ നിന്നാണ് ഈ പേര് ലഭിച്ചത്.
1751-ൽ ഇത് ലിച്ച്‌ഫീൽഡ് കൗണ്ടിയുടെ കൗണ്ടി-ആസ്ഥാനമായി മാറുകയും അതേ സമയം തന്നെ ലിച്ച്‌ഫീൽഡ് ബറോ (1879-ൽ സംയോജിപ്പിക്കപ്പെട്ടു) സ്ഥാപിക്കപ്പെടുകയും ചെയ്തു.
1776 മുതൽ 1780 വരെ സൈനികാവശ്യങ്ങൾക്കായി  രണ്ട് സംഭരണശാലകളും കോണ്ടിനെന്റൽ ആർമിക്ക് വേണ്ടി ഒരു വർക്ക് ഷോപ്പും പരിപാലിക്കപ്പെട്ടിരുന്നു.
അമേരിക്കൻ വിപ്ലവ യുദ്ധത്തിൽ ബെഞ്ചമിൻ ഫ്രാങ്ക്ളിന്റെ മകൻ വില്യം ഫ്രാങ്ക്ലിൻ, ന്യൂയോർക്ക് സിറ്റി മേയർ ഡേവിഡ് മാത്യൂസ് എന്നിവരുൾപ്പെടെ നിരവധി പ്രമുഖരായ രാജപക്ഷക്കാരെ പട്ടണത്തിൽ തടവിലാക്കിയിരുന്നു.
1784-ൽ അമേരിക്കയിലെ ആദ്യ നിയമപഠന വിദ്യാലയം ലിച്ച്ഫീൽഡ് ലോ സ്കൂൾ എന്ന പേരിൽ ജഡ്ജിയും നിയമ പണ്ഡിതനുമായ ടാപ്പിംഗ് റീവ് സ്ഥാപിച്ചു.
ഇത് സ്ഥാപിതമാകുന്നതിനുമുമ്പ് റീവ് 1773 ൽ അവിടെ സ്ഥിരതാമസമാക്കിയതിനുശേഷം നിരവധി നിയമ പരിശീലകരെ സ്വീകരിച്ചിരുന്നുവെങ്കിലും അദ്ദേഹത്തിന്റെ വൈദഗ്ദ്ധ്യം തുടർന്നും ആവശ്യപ്പെട്ടതിനാൽ ഒരു ദശകത്തിനുള്ളിൽത്തന്നെ അദ്ദേഹം ഒരു ഒറ്റമുറി വിദ്യാലയം ഔദ്യോഗികമായി തുറന്നു.
സ്കൂളിന്റെ അമ്പത് വർഷത്തെ ചരിത്രത്തിൽ, ആരോൺ ബർ, ജൂനിയർ, ഹോറസ് മാൻ, നിയമ വിദ്യാലയ പഠനം നടത്തിയ യുഎസ് സുപ്രീം കോടതിയുടെ ആദ്യ ജസ്റ്റിസായ ലെവി വുഡ്ബറി എന്നിവരുൾപ്പെടെ 1,100 ൽ അധികം വിദ്യാർത്ഥികളെ ഇത് സ്വീകരിച്ചു.
വളരെ സമ്പന്നമായ ഒരു ചരിത്രമുള്ള ലിച്ച്ഫീൽഡ് നഗരത്തിന്റെ മധ്യഭാഗത്തായി സ്ഥിതിചെയ്യുന്ന ലിച്ച്‌ഫീൽഡ് ഹിസ്റ്റോറിക്കൽ സൊസൈറ്റിയിൽ നഗരത്തിന് ചരിത്രപരമായി പ്രാധാന്യമുള്ള വൈവിധ്യമാർന്ന ഇനങ്ങൾ അടങ്ങിയിരിക്കുന്നു.
ടോറിംഗ്ടൺ നഗരത്തിന് തെക്കുപടിഞ്ഞാറായി സ്ഥിതിചെയ്യുന്ന ലിച്ച്‌ഫീൽഡിൽ ബാന്റം തടാകത്തിന്റെ ഭാഗവും ഉൾപ്പെടുന്നു.
അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കുകൾ പ്രകാരം 56.8 ചതുരശ്ര മൈൽ (147.1 ചതുരശ്ര കിലോമീറ്റർ) വിസ്തീർണ്ണമുള്ള ഈ നഗരത്തിന്റെ  56.1 ചതുരശ്ര മൈൽ (145.2 ചതുരശ്ര കിലോമീറ്റർ) കരഭൂമിയും 0.7 ചതുരശ്ര മൈൽ (1.9 ചതുരശ്ര കിലോമീറ്റർ, അതായത് 1.3% ശതമാനം) ജലം ഉൾപ്പെട്ടതുമാണ്.
ന്യൂയോർക്കിലെ സെൻട്രൽ പാർക്കിൽ നിന്ന് 95 മൈൽ (153 കിലോമീറ്റർ), ഹഡ്‌സൺ നദീ താഴ്‌വരയിൽ നിന്ന് 50 മൈൽ (80 കിലോമീറ്റർ), ലോംഗ് ഐലന്റ് സൌണ്ടിലെ ഏറ്റവുമടുത്ത കടൽത്തീരത്ത് നിന്ന് 40 മൈൽ (64 കിലോമീറ്റർ) ദൂരങ്ങളിലാണ് ലിച്ച്ഫീൽഡ് സ്ഥിതിചെയ്യുന്നത്.
പ്രധാന സമൂഹങ്ങൾ ബാന്റം (ബറോ) ഈസ്റ്റ് ലിച്ച്ഫീൽഡ് (സംയോജിപ്പക്കപ്പെടാത്ത ഗ്രാമം) ലിച്ച്ഫീൽഡ് (ബറോ / നഗരകേന്ദ്രം) മിൽട്ടൺ (സംയോജിപ്പക്കപ്പെടാത്ത ചെയ്യാത്ത ഗ്രാമം) നോർത്ത്ഫീൽഡ് (സംയോജിപ്പക്കപ്പെടാത്ത ചെയ്യാത്ത ഗ്രാമം) ജനസംഖ്യാകണക്കുകൾ
2000 ലെ സെൻസസ് രേഖകൾ പ്രകാരം 8,316 ആളുകളും 3,310 ഗാർഹിക കൂട്ടായ്മകളും 2,303 കുടുംബങ്ങളും നഗരത്തിൽ താമസിക്കുന്നു.
ജനസാന്ദ്രത ഒരു ചതുരശ്ര മൈലിന് 148.4 ആളുകളായിരുന്നു (57.3/km2).
ഒരു ചതുരശ്ര മൈലിന് ശരാശരി 64.7 സാന്ദ്രതയിൽ (25.0/km2) 3,629 ഭവന യൂണിറ്റുകൾ ഇവിടെയുണ്ടായിരുന്നു.
നഗരത്തിന്റെ വംശീയാടിസ്ഥാനത്തിലുള്ള ഘടനയിൽ 96.99% വെള്ളക്കാരും, 0.75% കറുത്ത വർഗ്ഗക്കാർ അല്ലെങ്കിൽ ആഫ്രിക്കൻ അമേരിക്കൻ, 0.23% തദ്ദേശീയ അമേരിക്കൻ, 0.47% ഏഷ്യൻ, 0.01% പസഫിക് ദ്വീപുകാർ, 0.46% മറ്റ് വംശങ്ങളിൽ നിന്നുള്ളവർ, 1.09% രണ്ടോ അതിലധികമോ വംശങ്ങളിൽനിന്നുള്ളവരായിരുന്നു.
ഏതൊരു വംശത്തിൽനിന്നുള്ള ഹിസ്പാനിക് അല്ലെങ്കിൽ ലാറ്റിൻ ജനസംഖ്യ ആകെ ജനസംഖ്യയുടെ 1.56 ശതമാനം ആയിരുന്നു.
അവലംബം ↑ ↑ ↑ U.S. Census Bureau Population Estimates ↑ ↑ ↑ ↑ ↑ Dictionary of Canadian Biography - Mathews, David Retrieved January 30, 2019 ↑ ↑ ↑ ↑ ↑
ലിജോ പോൾ
ലിജോ പോൾ ( ജനനം:1984 ഒക്ടോബർ 18 ) ഒരു ഇന്ത്യൻ ചിത്രസയോജകൻ ആണ്.
2012 ൽ പ്രദർശനത്തിന് എത്തിയ ലാസ്റ്റ് ബെഞ്ച് എന്ന ചിത്രത്തിലൂടെ ആണ് ഇദ്ദേഹം ചിത്രസംയോജന മേഖലയിലേക്ക് എത്തുന്നത്.
മികച്ച ചിത്രസംയോജനത്തിനുള്ള കേരള സ്റ്റേറ്റ് ഫിലിം അവാർഡ് ലിജോ പോൾ നേടിയിട്ടുണ്ട്.
മോളി ആന്റി റോക്ക്സ് , റോമൻസ് , പുണ്യാളൻ അഗർബത്തീസ് തുടങ്ങിയവ ലിജോ പോൾ ചിത്രസംയോജനം നിർവഹിച്ചിട്ടുള്ള ചില ചിത്രങ്ങൾ ആണ്.
ചലച്ചിത്രങ്ങൾ ലാസ്റ്റ് ബെഞ്ച് (2012) മോളി ആന്റി റോക്ക്സ് (2012) ഒരു കുട്ടി ചോദ്യം (2012) റോമൻസ് (2013) പുണ്യാളൻ അഗർബത്തീസ് (2013) ഓം ശാന്തി ഓശാന (2014) ഉത്സാഹ കമ്മിറ്റി (2014) മത്തായി കുഴപ്പക്കാരനല്ല (2014) ആട് ഒരു ഭീകരജീവിയാണ് (2015) ഉറുമ്പുകൾ ഉറങ്ങാറില്ല (2015) അടി കപ്യാരെ കൂട്ടമണി (2015) ആകാശവാണി (2016) മുദ്ദുഗൗ (2016) ഷാജഹാനും പരീക്കുട്ടിയും (2016) ആൻമരിയ കലിപ്പിലാണ് (2016) ഒരു മുത്തശ്ശിഗദ (2016) അലമാര (2017) ജോർജ്ജേട്ടൻസ് പൂരം (2017) പോക്കിരിസൈമൺ:ഒരു കടുത്ത ആരാധകൻ (2017) ആട് 2 (2017) ജോണി ജോണി യെസ് അപ്പാ (2018) അർജന്റീന ഫാൻസ് കാട്ടൂർക്കടവ് (2019) ജനമൈത്രി (2019) ഗാനഗന്ധർവൻ (2019) ഒരുത്തി (2020) ലളിതം സുന്ദരം (2020)
ലിഡ ബാരെറ്റ്
ലിഡ ബാരെറ്റ് എന്ന ലിഡ കിറ്റ്റെൽ ബാരെറ്റ് ( Lida Kittrell Barrett ജനനം മെയ് 21 , 1927) അമേരിക്കൻ ഗണിതജ്ഞയും വിദ്യാഭ്യാസപ്രവർത്തകയും ആയിരുന്നു.
1927 മേയ് 21നു ടെക്സാസിലെ ഹൂസ്റ്റണിൽ ആണു ജനിച്ചത്.
അവർ റൈസ് സർവ്വകലാശാലയിലും ടെക്സാസ് സർവ്വകലാശാലയിലും പെൻസില്വാനിയ സർവ്വകലാശാലയിലും പഠിച്ചു.
ഡോക്ക്ടറേറ്റ് നേടി.
ഡെന്റണിലെ ടെക്സാസ് സ്റ്റെറ്റ് കോളിജ് ഫോർ വിമണിൽ കുറച്ചുകാലം ജൊലിചെയ്തു.
മാത്തമാറ്റിക്കൽ അസോസിയേഷൻ ഓഫ് അമേരിക്കയുടെ രണ്ടാമത്തെ പ്രസിഡന്റ് ആയി അവരെ തിരഞ്ഞെടുക്കപ്പെട്ടു.
ലിജിൻ ജോസ്
മലയാളത്തിലെ ഒരു ചലച്ചിത്ര സംവിധായകനാണ് ലിജിൻ ജോസ് .
ഫഹദ് ഫാസിൽ അഭിനയിച്ച ഫ്രൈഡേ ആണ് ആദ്യത്തെ മുഴുനീള സിനിമ.
2003-ൽ സഹസംവിധായകനായിട്ടാണ് സിനിമാ രംഗത്ത് എത്തിയത്.
ഇവർ , ദി ജേർണി , യാനം , ചാക്കോ രണ്ടാമൻ , വിന്റർ , സീതാ കല്യാണം എന്നീ സിനിമകളുടെ സഹസംവിധായകനായി പ്രവർത്തിച്ചിട്ടുണ്ട്‌..
സംവിധാനം നം.
വർഷം പേര് അഭിനയിച്ചവർ ഇനം 1 2010 കണ്ടിഷൻസ് അപ്ലൈ ഷോർട് ഫിലിം 2 2012 ഫ്രൈഡേ ഫഹദ് ഫാസിൽ , ആൻ അഗസ്റ്റിൻ മുഴുനീള സിനിമ 3 2014 മങ്കീസ് സണ്ണി വെയ്ൻ , സിദ്ധാർഥ് ഭരതൻ , മൈഥിലി മുഴുനീള സിനിമ 4 2014 ലോ പോയിന്റ് കുഞ്ചാക്കോ ബോബൻ , നമിത പ്രമോദ് മുഴുനീള സിനിമ 5 2014 അൺഫ്രണ്ട് ഷോർട് ഫിലിം 6 2017 എട്ടര ഇന്റർകട്ട്സ്: ലൈഫ് ആൻഡ് ഫിലിംസ് ഓഫ് കെ.ജി. ജോർജ്ജ് ഡോക്യുമെന്ററി അവലംബം പുറത്തുനിന്നുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് Lijin Jose Lijin Jose Monkeys Archived 2018-01-06 at the Wayback Machine .
ലിജോമോൾ ജോസ്
ഒരു തെന്നിന്ത്യൻ ചലച്ചിത്ര അഭിനേത്രിയാണ് ലിജോമോൾ ജോസ് (ജനനം :1 ജനുവരി 1992).
ദിലീഷ് പോത്തൻ സംവിധാനം ചെയ്ത് 2016-ൽ പ്രദർശനത്തിനെത്തിയ മഹേഷിന്റെ പ്രതികാരം എന്ന ചലച്ചിത്രത്തിലൂടെയാണ് ലിജോമോൾ 
തൻറെ ചലച്ചിത്രാഭിനയം ആരംഭിച്ചത്.
പിന്നീട് കട്ടപ്പനയിലെ ഹൃത്വിക് റോഷൻ എന്ന ചിത്രത്തിൽ അഭിനിയിച്ചു.
2017ൽ പുറത്തിറങ്ങിയ ഹണീ ബീ 2.5 എന്ന ചിത്രത്തിൽ നായികയായി അഭിനയിച്ചു.
അസ്‌കർ അലിയായിരുന്നു ചിത്രത്തിലെ നായകൻ.
ലിജോ മോൾ അഭിനയിച്ച ആദ്യ തമിഴ് ചിത്രമാണ് ശിവപ്പ് മഞ്ഞൾ പച്ചൈ .2021-ൽ പുറത്തിറങ്ങിയ ജയ് ഭീം എന്ന തമിഴ് ചിത്രത്തിലെ സെൻഗെന്നി എന്നത് ഇവരുടെ കരിയറിലെ തന്നെ മികച്ച ഒരു കഥാപാത്രമാണ്.
ഈ ചിത്രത്തിലെ അഭിനയത്തിന് നിരവധി അഭിനന്ദനങ്ങൾ ഇവർക്ക് ലഭിക്കുകയുണ്ടായി.
1992 ജനുവരി 1ന് രാജീവിന്റെയും,ലിസാമ്മയുടേയും മകളായി ഇടുക്കി ജില്ലയിലെ പീരുമേട് എന്ന സ്ഥലത്താണ് ലിജോമോൾ ജോസ് ജനിച്ചത്.
ലിജോമോളുടെ അച്ഛൻ രാജീവ് ബിസിനസ്മാൻ ആണ്.
ഫോറസ്റ്റ് ഡിപ്പാർട്ട്മെന്റിലാണ് ലിസാമ്മ ജോലി ചെയ്യുന്നത്.
ലിയ എന്നാണ് ലിജോമോളുടെ സഹോദരിയുടെ പേര്.
മരിയഗിരി ഇ.
എം.എച്ച്.എസ് സ്കൂൾ, കൊച്ചി അമൃത സ്കൂൾ ഓഫ് ആർട്സ് എന്നിവിടങ്ങളിലായി ലിജോമോൾ വിദ്യാഭ്യാസം പൂർത്തിയാക്കി.
പോണ്ടിച്ചേരി സർവകലാശാലയിൽ ഇൻഫർമേഷൻ ആന്റ് ലൈബ്രറി സയൻസിൽ ബിരുദാനന്തര ബിരുദം നേടിയിട്ടുണ്ട് ലിജോമോൾ.
ദിലീഷ് പോത്തൻ സംവിധാനം ചെയ്ത മഹേഷിന്റെ പ്രതികാരം എന്ന ചിത്രത്തിലൂടെയാണ് ലിജോമോൾ മലയാള സിനിമയിൽ എത്തിയത്.
ഫഹദ് ഫാസിൽ നായകനായ 
ഈ ചിത്രത്തിൽ സോണിയ എന്ന കഥാപാത്രമായാണ് ലിജോ അഭിനയിച്ചത്.
ലിജോ മോളുടെ ആദ്യ നായിക വേഷം കട്ടപ്പനയിലെ ഋതിക്ക്റോഷൻ എന്ന ചിത്രത്തില കനി എന്ന കഥാപാത്രമാണ്.
ഹണീബി 2.5 (2017), സ്ട്രീറ്റ് ലൈറ്റ് (2018), ഒറ്റയ്ക്കൊരു കാമുകൻ (2018), തുടങ്ങിയ നിരവധി ചിത്രങ്ങളിൽ അഭിനയിച്ചു.
2019-ൽ ശിവപ്പ് മഞ്ഞൾ പച്ചൈ എന്ന ചിത്രത്തിലൂടെ ലിജോ ആദ്യമായി തമിഴിൽ അഭിനയിച്ചു.
അഭിനയിച്ച ചലച്ചിത്രങ്ങൾ Year Film Role Language Notes 2016 മഹേഷിന്റെ പ്രതികാരം സോണിയ മലയാളം ആദ്യചിത്രം കട്ടപ്പനയിലെ ഋതിക്റോഷൻ കനി മലയാളം 2017 ഹണി ബീ 2.5 കൺമണി മലയാളം 2018 സ്ട്രീറ്റ് ലൈറ്റ് രമ്യ മലയാളം പ്രേമസൂത്രം അമ്മുക്കുട്ടി മലയാളം ഒറ്റയ്ക്കൊരു കാമുകൻ കത്രീന മലയാളം 2019 ശിവപ്പ് മഞ്ഞൾ പച്ചൈ രാജി തമിഴ് ആദ്യ തമിഴ്
ചിത്രം 2021 ജയ് ഭീം സെൻഗെന്നി തമിഴ് അവലംബം https://malayalam.filmibeat.com/celebs/lijomol-jose.html https://m3db.com/
വാഴച്ചെങ്കണ്ണി ഇംഗ്ലീഷ് വിലാസം https://ml.wikipedia.org/wiki/Erionota_torus
എറിയോനോട്ട ജനുസ്സിൽ പെട്ട ഒരു ശലഭമാണ് വാഴച്ചെങ്കണ്ണി (Banana Skipper).
വാഴച്ചെങ്കണ്ണി ( ശാസ്ത്രീയനാമം : എറിയോനോട്ട ടോറസ് ) എന്ന് വിളിക്കുന്ന ഈ പൂമ്പാറ്റയുടെ ലാർവ വാഴ, തെങ്ങ് തുടങ്ങിയവയെ ആക്രമിക്കുന്നു .
ശലഭം ഇടുന്ന മുട്ടവിരിഞ്ഞുണ്ടാകുന്ന ലാർവയുടെ നിറം വെളുപ്പാണ്.
ലാർവകൾ വാഴയുടെ ഇല തിന്നും ബാക്കിഭാഗം ചുരുട്ടിയും കഴിഞ്ഞുകൂടുന്നു.
12 മുതൽ 25 വരെ മുട്ടകൾ ചിത്രശലഭം ഇടുന്നു.
ശലഭത്തിന് തവിട്ടുനിറമാണ് .